b"\n_START_ARTICLE_\nD\xc5\xbeemal Mustafi\xc4\x87\n_START_SECTION_\nPrizadevanje za razvoj karateja\n_START_PARAGRAPH_\nSensei D\xc5\xbeemal Mustafi\xc4\x87 (5.dan) je ustanovitelj tradicionalnega shotokan Karate kluba Vrhnika (http://dojofit.si/), ki je najprej imel svoje trening prostore na Verdu in deluje \xc5\xbee od leta 1998. Klub se je kasneje zdru\xc5\xbeil z nekoliko bolj \xc5\xa1portno usmerjenim Karate Klubom Vrh Vrhnika pod vodstvom vaditelja Jurija Obreze (1.dan) in pod imenom Karate Klub Vrhnika nadaljeval skupno pot. Po zdru\xc5\xbeitvi nastala baza trenerjev katero so sestavljali D\xc5\xbeemal Mustafi\xc4\x87 (takrat 4.dan), Boris Pe\xc4\x8dek (3.dan), Janez Obreza (1.dan), Simon Caserman (1.dan) in Jurij Obreza (1.dan), je KK Vrhnika uspe\xc5\xa1no vodila naprej, saj so \xc4\x8dlani kluba posegali po visokih uvrstitvah na dr\xc5\xbeavnih in mednarodnih tekmovanjih, \xc5\xa1tevilo \xc4\x8dlanov se je iz leta v leto pove\xc4\x8devalo, najstarej\xc5\xa1i in najvztrajnej\xc5\xa1i med njimi pa so tudi opravili vaditeljske te\xc4\x8daje in se pripravljali na vodenje svojih lastnih skupin v vejah Karate kluba Vrhnika v Horjulu, Borovnici, Logatcu in ostalih okoli\xc5\xa1kih krajih. Taki nadebudni mladci so bili: Miha Rivo, Katja Turk, Matija Gams, Nina Vehar in Ale\xc5\xa1 Malovrh. Predsednik kluba je po zdru\xc5\xbeitvi postal g. Jurij Obreza (1.dan), D\xc5\xbeemal Mustafi\xc4\x87 (5.dan) pa je postal tehni\xc4\x8dni mentor shotkan karate \xc5\xa1ole. Jurij Obreza se je kasneje preusmeril v kickbox, na funkciji predsednika pa ga je zamenjal g. Boris Pe\xc4\x8dek (3.dan), po njegovem odhodu iz kluba pa je bil na mesto predsednika kluba izvoljen sensei D\xc5\xbeemal Mustafi\xc4\x87, ki na tem mestu ostaja \xc5\xa1e danes. V tem \xc4\x8dasu so se treningi preselili iz Verda v telovadnico Partizan na Vrhniki. Karate klub Vrhnika je kmalu postal najve\xc4\x8dji in najmo\xc4\x8dnej\xc5\xa1i klub v okolici in celo v celotni Notranjski regiji. Povezal se je tudi s klubom Kolektor iz Idrije, kamor je po\xc5\xa1iljal svoje \xc4\x8dlane na izobra\xc5\xbeevalne seminarje pod vodstvom senseia Gorgio D'Amice (5.dan - specializran za borbene tehnike) in senseia Toshio Yamada (6.dan - kata\xc5\xa1ke tehnike)._NEWLINE_Sensei D\xc5\xbeemal Mustafi\xc4\x87 je imel v \xc4\x8dasu, ko sta se kluba zdru\xc5\xbeila naziv 4.dan, kar je bil za \xc4\x8dlane kluba velik privilegij, saj je bilo takrat v Sloveniji le malo mojstrov s tako visokim nazivom, treniranje s tako velikim mojstrom v mestecu kot je Vrhnika pa je bila velika izjema. \xc5\xa0e ve\xc4\x8d, gojencem kluba je bil na voljo 12 mesecev na leto, vse dni v tednu. Po njegovi zaslugi si je klub pridobil veliko veljavo v Sloveniji, saj so zaradi D\xc5\xbeemala Mustafi\xc4\x87a v Karate klub Vrhniko prihajali opravljat izpite karateisti iz vseh notranjskih klubov in celo iz \xc5\xa0kofje Loke._NEWLINE_Leta 2003 je pri\xc5\xa1lo do razkola Karate kluba Vrhnika, v katerem je klub zapustil Boris Pe\xc4\x8dek, klub pa je prevzel in uspe\xc5\xa1no vodil naprej sensei D\xc5\xbeemal Mustafi\xc4\x87._NEWLINE_Leta 2005 so se treningi preselili iz telovadnice Partizan v preurejene prostore zgradbe v obrtno industrijski coni na Vrhniki, kjer se treningi odvijajo \xc5\xa1e danes._NEWLINE_Leta 2008 je sensei D\xc5\xbeemal Mustafi\xc4\x87 napisal kriterije za posami\xc4\x8dne stopnje znanja, ki jih v karateju ozna\xc4\x8dujemo s kyu (\xc5\xa1olski pasovi - od belega do rjavega) in dan (mojsterski pasovi - \xc4\x8drni). Te kriterije je potrdila tudi tehni\xc4\x8dna komisija Karate zveze Slovenije (KZS) in tako so postali uradni kriteriji, katerih naj bi se dr\xc5\xbeali vsi karateisti pod okriljem KZS, D\xc5\xbeemal Mustafi\xc4\x87 pa je bil imenovan na \xc4\x8delo komisije za pasove v KZS.\n_START_SECTION_\nTekmovanja\n_START_PARAGRAPH_\nTekmoval je za reprezentanco Republike Slovenije. Zadno ve\xc4\x8dje tekmovanje, ki se ga je udele\xc5\xbeil kot tekmovalec je bilo leta 1995 svetovno prvenstvo v Trevizu v Italiji, kjer je zasedel 14. mesto v absulutni kategoriji.\n_START_SECTION_\nOb\xc4\x8dinsko udejstvovanje\n_START_PARAGRAPH_\nLeta 2006 je g. D\xc5\xbeemal Mustafi\xc4\x87 zasedel mesto predsednika \xc5\xa0portne zveze Vrhnika. Istega leta, je zveza pod njegovim vodstvom po dvoletnem premoru ponovno organizirala podelitev nagrad za \xc5\xa1portnika leta na Vrhniki. Takoj je bila razgla\xc5\xa1ena za najbolj\xc5\xa1o tovrstno prireditev v \xc4\x8dasu od osamosvojitve, pohvalil pa jo je tudi sam \xc5\xbeupan ob\xc4\x8dine Vrhnika dr. Marjan Rihar in ponudil ob\xc4\x8dinsko pomo\xc4\x8d pri organizaciji prireditve prihodnje leto. O vrhunski organizaciji pa je pri\xc4\x8dala povsem napolnjena, prenovljena, velika dvorana Cankarjevega doma na Vrhniki."